# Фёдоровка районы (Башҡортостан)

Фёдоровка районы (рус. Фёдоровский район) — Башҡортостандағы муниципаль район. Административ үҙәге — Фёдоровка ауылы. Районда 19541 кеше йәшәй.

# Фёдоровка районы (Башҡортостан)
## Географик белешмә

Район территорияһы Бөгөлмә-Бәләбәй ҡалҡыулығының көньяҡ-көнсығыш яғында урынлашҡан. Шул төбәктә Дим, Ашҡаҙар һәм Сүхәйле йылғалары баш ала. Улар Федоровка һәм тағы бер нисә район аша ағып,Ағиҙелгә барып ҡушыла.
Районда кирбес һуғыу, юл һалыу өсөн сеймал — ҡомташ бар.
Ауыл хужалығы ҡулланылышындағы ерҙәр — 136,2 мең гектар, шуларҙан 91,3 мең — баҫыуҙар, 7,9 — сабынлыҡтар, 36,9 — көтөүлектәр. Хужалыҡтар арыш, бойҙай, һоло, арпа, борсаҡ, шәкәр сөгөлдөрө, көнбағыш һәм башҡа техник культуралар, мал аҙығы үҫтерә. Малсылыҡ — ит-һөт тармағы һәм сусҡасылыҡтан ғибәрәт.

# Фёдоровка районы (Башҡортостан)
## Тарихи белешмә

Федоровка районы 1935 йылда ойошторолған.

# Фёдоровка районы (Башҡортостан)
## Демографик хәл

Район халҡының милли составы
| Милләт | 1970 йән иҫәбе | 1989 йән иҫәбе | 2002 йән иҫәбе |
| татарҙар | 9 924 / 32,5 % | 6 895 / 35 % | 6 527 / 33,2 % |
| урыҫтар | | | 4 452 / 22,6 % |
| башҡорттар | 3 097 / 11,3 % | 2 772 / 14 % | 3 476 / 17,7 % |
| сыуаштар | | | 2 404 / 12,2 % |
| мордвалар | | | 2 332 / 11,9 % |

# Фёдоровка районы (Башҡортостан)
## Халыҡ һаны

1939 йылдан башлап халыҡ иҫәбен алыу мәғлүмәттәре буйынса районда даими йәшәгән халыҡ һаны (кеше):
| Йыл | Халыҡ һаны |
| 1939 | 37 477 |
| 1959 | 28 373 |
| 1970 | 27 744 |
| 1979 | 22 963 |
| 1989 | 19 712 |
| Йыл | Халыҡ һаны |
| 2002 | 19 675 |
| 2008 | 19 821 |
| 2009 | 19 655 |
| 2010 | 18 650 |
| 2013 | 17 951 |
| Йыл | Халыҡ һаны |
| 2014 | 17 990 |
| 2015 | 17 426 |
| 2016 | 17 526 |
| 2017 | 17 147 |
| 2018 | 16 798 |
| Йыл | Халыҡ һаны | Халыҡ һаны |
| 2019 | 16 443 | |
| 2021 | 16 234 | |

# Фёдоровка районы (Башҡортостан)
## Иҡтисады

Федоровка районының ере — ҡара тупраҡлы. Районда 24 ауыл хужалығы предприятиеһы, 136 игенсе-фермерлыҡ хужалығы һәм 7150 шәхси ярҙамсы хужалыҡ. 25 мең гектарҙы — иген культуралары, 4,5 мең гектары көнбағыш һәм шәкәр сөгөлдөрө баҫыуҙары биләй

# Фёдоровка районы (Башҡортостан)
## Билдәле шәхестәре

* Абдюшев Хәбибулла Бәхтигәрәй улы — Социалистик Хеҙмәт Геройы.
* Аҡсурин Рәдиф Ғәли улы — көрәш буйынса донъя чемпионы.
* Антошкин Николай Тимофеевич (19.12.1942—17.01.2021) — Советтар Союзы Геройы.
* Афанасьев Фёдор Игнатьевич (24.03.1969), хужалыҡ эшмәкәре. «Башҡортостан сода компанияһы» йәмғиәтенең генераль директор урынбаҫары. Башҡортостандың атҡаҙанған химигы. Үрге Алаштан ауылынан.
* Бакланов Пётр Яковлевич — экономик-географ, РФА академигы.
* Казанин Геннадий Семёнович — ғалим-геофизик, Арктик диңгеҙ геология разведкаһы экспедицияһының (МАГЭ) генераль директоры.
* Ҡашаев Әнүәр Шакир улы (22.03.1949), рәссам. 1993 йылдан Рәсәй Федерацияһы Рәссамдар союзы ағзаһы. Башҡортостан Республикаһының атҡаҙанған рәссамы (2010). Аҡбулат ауылынан.
* Мусин Сәфәр Ғайсар улы (5.11.1948), хеҙмәт ветераны, 1965—2007 йылдарҙа «Салаватстрой» төҙөлөш тресының балта оҫтаһы, ташсыһы, мастеры (1995 йылдан). Хеҙмәт Даны орденының тулы кавалеры (1975, 1977, 1986). Райондың почётлы гражданы. Фёдоровка ауылынан.
* Хәбибуллин Рәйес Рәхмәтулла улы (27.12.1938—28.07.2012), ғалим-инженер-технолог, юғары мәктәп уҡытыусыһы. Техник фәндәр докторы (1990), профессор (1994). Башҡорт АССР-ының атҡаҙанған химигы (1979), СССР‑ҙың нефть эшкәртеү һәм нефтехимия сәнәғәте отличнигы (1976, 1979). Балыҡлы ауылынан.
* Шергенг Наталия Алексеевна (20.01.1959), ғалим-философ, юғары мәктәп эшмәкәре. 2003—2006 йылдарҙа Башҡорт дәүләт университетының Стәрлетамаҡ филиалы директорының уҡыу-уҡытыу эштәре буйынса, 2006—2012 йылдарҙа фәнни эштәр буйынса урынбаҫары. Философия фәндәре докторы (2003), профессор (2008). Бала Сытырман ауылынан.
* Әмиров Марс Басыр улы (2.02.1939—10.02.2010), ғалим-агроном, хужалыҡ эшмәкәре һәм юғары мәктәп уҡытыусыһы. 1966—2002 йылдарҙа Башҡортостан ауыл хужалығы институты һәм Башҡорт дәүләт аграр университеты уҡытыусыһы. Ауыл хужалығы фәндәре докторы (1992), профессор (1995). Балыҡлы ауылынан.
* Әхмәров Ғәбит Абдулла улы (24.02.1921—11.04.1996), Бөйөк Ватан һуғышы яугиры, 16-сы гвардия Чернигов кавалерия дивизияһының взвод командиры ярҙамсыһы, гвардия өлкән сержанты. Советтар Союзы Геройы (1944).

# Фёдоровка районы (Башҡортостан)
## Матбуғат

Районда башҡортса «Ашҡаҙар таңдары» гәзите, татарса «Ашкадар таңнары», урыҫса «Ашкадарские зори» гәзиттәре сығарыла

# Фёдоровка районы (Башҡортостан)
## Транспорт

Район аша Стәрлебаш — Федоровка — Мәләүез, Федоровка — Стәрлетамаҡ, Федоровка — Дедово — Ермолаевка автомобиль юлдары уҙа.